rejauldu/bengali-wikipedia huggingface dataset:
280px|থাম্ব|অর্জুন সকাশে কৃষ্ণোক্ত অনুগীতা অনুগীতা হলো কৃষ্ণ প্রদত্ত অর্জুনকে দেওয়া উপদেশ। কুরুক্ষেত্র যুদ্ধের পরে এই উপদেশ কৃষ্ণ অর্জুনকে শুনিয়েছিলেন।  কুরুক্ষেত্র যুদ্ধের পরে রাজা যুধিষ্ঠির সিংহাসন লাভ করবার পর আত্মীয়পরিজন-বিরহী কৃষ্ণ দ্বারকায় ফিরে যাবেন ঠিক করেছেন। সেই সময় একদিন অর্জুন ও কৃষ্ণ হস্তিনাপুরের সভাগৃহে ঘুরে বেড়াচ্ছিলেন। কথায় কথায় অর্জুন কৃষ্ণকে বললেন, ''কুরুক্ষেত্র যুদ্ধে আপনার মাহাত্ম্য আমি জেনেছি। আপনার রূপ ঈশ্বরের রূপ। যুদ্ধের প্রাক্কালে আপনি আমায় উদ্বুদ্ধ করতে সৌহার্দ্যবশত যে সকল উপদেশ দিয়েছিলেন, যুদ্ধে আসক্তচিত্তে আমি সেসব ভূলে গেছি। মাধব! এখন সেসব শোনবার জন্য আমার ইচ্ছা হচ্ছে। কারণ আপনি কয়েকদিনের মধ্যেই দ্বারকা গমন করবেন।''  অর্জুনের কথায় কৃষ্ণ ক্ষুব্ধ হলেন। তাঁর যেনো একটু রাগ হলো। তিলি বললেন, ''আমি তোমাকে গুহ্য বিষয় জানিয়েছি, শাশ্বত সমস্ত লোকের বিষয়ে জানিয়েছি। তুমি যে বিমনা হয়ে সেসকল কথা মনে রাখতে পারনি, তা আমার ভীষণ অপ্রিয় হয়েছে। তুমি নিশ্চয় আমার সেসকল কথা বিশ্বাস করনি কিংবা তুমি দুর্মেধা। পার্থ! আমি যোগযুক্ত হয়ে পরমব্রহ্মের কথা বলেছিলাম, কিন্তু এখন আমার পক্ষে সেইভাবে বলা সম্ভব নয়।''  এরপরে অবশ্য কৃষ্ণ অনেক গুরুত্বপূর্ণ তত্ত্বীয় কথা অর্জুনকে শোনান। আশ্বমেধিক পর্বের ১৭ থেকে ৬৬ অধ্যায়ে  অর্জুন কৃষ্ণের নিকট হতে  ব্রহ্মজ্ঞান লাভ করেন। এই পঞ্চাশটি অধ্যায়ের উপদেশবাণী-ই মহাভারতে অনুগীতা নামে পরিচিত।   আরও দেখুন   ভগবদ্গীতা  ব্যাধগীতা  হংসগীতা বা উদ্ধবগীতা  দেবীগীতা  ঈশ্বরগীতা  অষ্টাবক্রগীতা  গুরুগীতা  অবধূত গীতা   তথ্যসূত্র    বহিঃসংযোগ   Anugita, an exposé on samkhya and yoga doctrines in the Mahabharata  Guy Vincent (2006)  The Anugita, Telang's translation with footnotes, at the Internet Sacred Text Archive  (Anu Gita Explained) Michael Beloved's translation and commentary with devanagari texts and word-for-word meanings  (Anu Gita English) Michael Beloved's open English translation only  বিষয়শ্রেণী:প্রাচীন ভারতীয় সাহিত্য বিষয়শ্রেণী:সংস্কৃত গ্রন্থ বিষয়শ্রেণী:হিন্দু ধর্মগ্রন্থ
ওতাবেক ভালিজোনভ ( ;জন্ম ১০ মে ১৯৮৪) একজন উজবেক ফুটবলার। তিনি বাংলাদেশ প্রিমিয়ার লিগে শেখ জামাল ধানমন্ডি ক্লাবের হয়ে আক্রমণাত্মক মিডফিল্ডার বা দ্বিতীয় স্ট্রাইকার হিসেবে খেলেন। তিনি একজন বহুমুখী প্লেমেকার যিনি ফরোয়ার্ড লাইনের বিভিন্ন অবস্থানে খেলতে পারেন।   ক্লাব ক্যারিয়ার   বাংলাদেশে  ২০১৮ সালে, ওতাবেক উজবেকিস্তান এর বাইরে তার প্রথম ক্লাবে যোগ দেন যখন তিনি বাংলাদেশ প্রিমিয়ার লিগ দল টিম বিজেএমসি। তিনি তার প্রথম লিগ মৌসুমে বিজেএমসির সাথে ২১ ম্যাচে ৬ টি গোল করেছিলেন, কিন্তু তার দলকে অবনমন থেকে রক্ষা করতে পারেননি।  ২০১৯ সালে, ওতাবেক ব্রাদার্স ইউনিয়ন একই লিগ থেকে যোগদান করেন। ২০১৯-২০ লিগ বাংলাদেশে কোভিড-১৯ মহামারি এর কারণে লিগ বাতিল হওয়ার আগে তিনি ৫ টি ম্যাচ খেলে ৩ টি গোল করেছিলেন।  ২০২০ সালে, ওতাবেক শেখ জামাল ধানমন্ডি ক্লাব এ চলে যান, বাংলাদেশ এর অন্যতম শীর্ষ ক্লাব। প্রিমিয়ার লিগে ক্লাবের হয়ে প্রথম মৌসুমে ২২ ম্যাচে ৭ গোল করেন তিনি। পরের মৌসুমে দুই ম্যাচ কম খেলে সমপরিমাণ লিগ গোল করেন।  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:নববাহর নামঙ্গন খেলোয়াড় বিষয়শ্রেণী:বিজেএমসি দলের ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফুটবল ক্লাব নাভবাহোর নামাঙ্গানের খেলোয়াড়
মিশকাতুল মাসাবীহ () হাদীস শাস্ত্রের একটি উল্লেখযোগ্য গ্রন্থ। সাধারণভাবে মিশকাতুল মাসাবীহ বা مشكاة المصابيح  দিয়ে একটি বই এর নাম বুঝালেও মূলত তা দুটি হাদিস গ্রন্থের সমন্বিত নাম। যার একটি হচ্ছে কিতাবুল মাসাবিহ (এর লেখক ইমাম আল বাগাভী ৪৩৬ হিজরী থেকে ৫১৬) ও অপরটি মিশকাত (লিখেছেনঃ শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত তিবরিযী ৮০০ হিজরীর শেষের দিকে মৃত্যু বরণ করেন)।  পরবর্তিতে উভয় গ্রন্থকে একত্রিত করে নাম দেওয়া হয়েছে 'মিশকাতুল মাসাবীহ'। গ্রন্থটিতে কিতাবুল মাসাবীহ হতে সংকলন করা হয়েছে ৪৪৩৪ টি হাদীস এবং মিশকাত হতে সংকলন করা হয়েছে ১৫১১টি হাদীস। মিশকাতুল মাসাবিহ গ্রন্থের সম্পাদনার কাজ সমাপ্তি হয়  ৭৩৭ হিজরীর শেষ শুক্রবারে।  মূলত হাদীস শাস্ত্রে অনভিজ্ঞ লোকদের জন্যই এই বইটি সংকলন করা হয়েছে।  শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত্ তিবরিযী এই বইটি খুব চমকপ্রদভাবে সাজিয়েছেন,যার মধ্যে উল্লেখযোগ্য হল মাসাবিহ গ্রন্থে কোন হাদিসে উৎস লিপিবদ্ধ ছিলো না, ফলে পাঠকগণ বিভ্রান্তিতে পড়ার শঙ্কা বোধ করতেন, আর সেই শঙ্কা দূর করেই মিশকাতুল মাসাবীহ সংকলনকালে লেখক প্রতিটি হাদীসের উৎস উল্লেখ করে দিয়েছেন। তিনি হাদীস গ্রন্থটিকে ফিকহের ধারাবাহিক নিয়ম অনুযায়ী সাজিয়েছেন। তিনি প্রতিটি অধ্যায়কে ৩টি অনুচ্ছেদে ভাগ করেছেন, যার মধ্যে প্রথম দুই পরিচ্ছেদে সহীহ বুখারী ও সহীহ মুসলিম এর হাদিস এনেছেন এবং পরের পরিচ্ছেদে অন্যান্য কিতাবের হাদীস এনেছেন। আর হাদীস শেষে যে কিতাব থেকে হাদীসটি নিয়েছেন সেটির উৎস গ্রন্থও উল্লেখ করে দিয়েছেন।তানভীরুল মিশকাতZirikli, al-A'lam, p. 6/234.Mishkat Al-Masabih 2/424.  তথ্যসূত্র  বহিঃসংযোগ     Various books of explanation of Mishkat Al-Masabih are available in English, Urdu, Arabic and Bangla at Australian Islamic Library  The Book of Hadith: Sayings of the Prophet Muhammad from the Mishkat Al Masabih  বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:সুন্নি সাহিত্য বিষয়শ্রেণী:৯ম শতাব্দীর আরবি বই বিষয়শ্রেণী:১০ম শতাব্দীর আরবি বই বিষয়শ্রেণী:সুন্নি হাদিস সংকলন
রাজগড় (আলওয়ার) () ভারতের রাজস্থান রাজ্যের আলওয়ার জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭৯ মিটার (১৫৭১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রাজগড় (আলওয়ার) শহরের জনসংখ্যা হল ২৫,০০৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে রাজগড় (আলওয়ার) এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর  en:Rajgarh
আইকেএসইউ (ইংরেজি পূর্ণরূপ: Idrottsklubben Studenterna i Umeå বা ইদ্রোসত্তস্লাবেন স্টুডেন্টার্না ই উমিয়া) উমিয়ার একটি স্পোর্টস ক্লাব এবং অলাভজনক প্রতিষ্ঠান। এর দুটি বিভাগ রয়েছে, উমিয়া বিশ্ববিদ্যালয়ের আইকেএসইউ স্পোর্ট এবং উমেদালেন-এর আইকেএসইউ স্পা। এর প্রায় ১৮, ০০০ জন সদস্য রয়েছে।   ইতিহাস  উমিয়া স্টুডেনটার্স ইড্রোত্তসফোরেনিং (ইউএসআইএফ) হিসেবে ৫ই মে, ১৯৫৯ সালে প্রতিষ্ঠানটি নির্মিত হয়েছিল। ১৯৬০ সালে এটি বর্তমান নাম ইদ্রোসত্তস্লাবেন স্টুডেন্টার্না ই উমিয়া (আইকেএসইউ) লাভ করে। ঐ সময়ে, আইকেএসইউ-এর প্রাঙ্গণ ছিল এলিডহেমে। এর প্রথম অভ্যন্তরীণ স্থান খোলা হয় ১৯৮৩ সালে উমিয়া বিশ্ববিদ্যালয় প্রাঙ্গণে, যেখানে আজ আইকেএসইউ স্পোর্ট দাঁড়িয়ে আছে। সেই হতে এটি বারকয়েক সম্প্রসারিত হয়েছে। ২০০৩ সালে উমেদালেন-এ আইকেএসইউ স্পা খোলা হয়।  ব্রানবোলস্কুপেন ব্রানবোল-এর একটি বার্ষিক প্রতিযোগিতা। আইকেএসইউ কর্তৃক আয়োজিত এর প্রথম খেলাটি অনুষ্ঠিত হয় ১৯৭৪ সালে এবং ১৯৯৭ সাল থেকে প্রতিযোগিতা বিশ্বকাপের মর্যাদা পায়।  ২০০৯ সালে এর রাজস্ব ছিল প্রায় এসইকে ৮৭ মিলিয়ন। আইকেএসইউ-এর প্রায় ৭০জন কর্মকর্তা আছেন, এছাড়াও আছেন ১৩০ জন নেতা এবং প্রায় ১৮, ৩০০ সক্রিয় সদস্য।   বিভাগ  থাম্ব|308px|উমাদালেন-এ আইকেএসইউ স্পা   আইকেএসইউ স্পোর্ট  আইকেএসইউ স্পোর্ট যা আইকেএসইউ স্পোর্টসেন্টার হিসেবে অধিক পরিচিত, উমিয়া বিশ্ববিদ্যালয় প্রাঙ্গণে অবস্থিত। এটি স্ক্যান্ডিনেভিয়ার বৃহত্তম ক্রীড়া বিভাগ। এর ঠিকানা হল পিট্রাস লায়েস্টাডিসবাগ ১৫। এই বিভাগের আয়তন বর্তমানে প্রায় .   আইকেএসইউ স্পা  আইকেএসইউ স্পা উমাদালেনে রয়েছে। এর ঠিকানা হল জে. এ লিন্ডার্সবাগ ৫৩।   তথ্যসূত্র    বহিঃসংযোগ   অফিশিয়াল ওয়েবসাইট  বিষয়শ্রেণী:উমিয়া বিষয়শ্রেণী:উমিয়া বিশ্ববিদ্যালয়
"যদি তোর ডাক শুনে কেউ না আসে তবে একলা চলো রে", সাধারণভাবে একলা চলো রে হিসেবে  পরিচিত রবীন্দ্রনাথ ঠাকুর দ্বারা রচিত একটি বাংলা দেশাত্মবোধক গান।  ১৯০৫ খ্রিস্টাব্দের সেপ্টেম্বর মাসে ভাণ্ডার পত্রিকায় একা শিরোনামে গানটি প্রথম প্রকাশিত হয়।  এই গানটি হরি নাম দিয়ে জগত মাতালে আমার একলা নিতাই রে, নামক একটি জনপ্রিয় মনোহরশাহী  ঘরানার বাংলা ঢপকীর্তন দ্বারা প্রভাবিত ।  ডাক দেওয়া সত্ত্বেও যদি কেউ এগিয়ে না আসে কিংবা সহায়তা না করে তাহলেও শ্রোতা যেন তার যাত্রা বন্ধ না করে, সেই অনুপ্রেরণা দেওয়ার জন্য এই গানটি রচিত হয়। মহাত্মা গান্ধী এই গানের দ্বারা গভীরভাবে প্রভাবিত ছিলেন এবং এটিকে তিনি তার অন্যতম প্রিয় গান হিসেবে উল্লেখ করতেন।   ইতিহাস   রবীন্দ্রনাথ ঠাকুর একলা চলো রে গানটি গিরিডি শহরে লিখেছিলেন।চৌধুরী, সুভাষ (২০০৬). গীতবিতানের জগৎ পৃ. ৩৩. ভারতের স্বাধীনতা আন্দোলনের স্বদেশী যুগে রবীন্দ্রনাথ রচিত ২২টি প্রতিবাদ মূলক  গানের মধ্যে এটি একটি অন্যতম গান ছিল। ১৯০৫ খ্রিস্টাব্দে বাংলার মাটি বাংলার জল, আমার সোনার বাংলা প্রভৃতি গানগুলির মতোই এই গানটিও বঙ্গভঙ্গের সময়কালে একটি বিখ্যাত প্রতিবাদ মূলক  গান হিসেবে জনমানসে বিখ্যাত হয়।  ১৯০৫ খ্রিষ্টাব্দের সেপ্টেম্বর মাসে ভাণ্ডার পত্রিকায় একা  শিরোনাম দিয়ে গানটি প্রথম প্রকাশিত হয়।  ১৯০৫ খ্রিষ্টাব্দে এই গানটি তার বাউল নামক গ্রন্থে অন্তর্ভুক্ত করা হয়েছিল। ১৯৪১ খ্রিষ্টাব্দে গানটিকে গীতবিতানের স্বদেশ পর্যায়ে অন্তর্ভুক্ত করা হয়।  রবীন্দ্রনাথের ভ্রাতুষ্পুত্রী ইন্দিরা দেবী এই গানের সুর দেন, যা ১৯০৬ খ্রিস্টাব্দের এপ্রিল-মে মাসে প্রকাশিত সঙ্গীত-বিজ্ঞান প্রকাশিকা নামক পত্রিকায় প্রকাশিত হয় ও পরে স্বরবিতানের ৪৬তম খণ্ডে স্থান পায়।  রবীন্দ্রনাথ ঠাকুর ১৯০৫ এবং ১৯০৮ খ্রিষ্টাব্দের মধ্যে এইচ. বসু স্বদেশী রেকর্ড থেকে স্বয়ং এই গান রেকর্ড করেন, যা বর্তমানে খুঁজে পাওয়া যায় না।  গ্রামোফোন কোম্পানী অব ইন্ডিয়া থেকে হরেন্দ্রনাথ দত্ত (রেকর্ডে সংখ্যা পি৫২৭০) এবং হিন্দুস্থান রেকর্ডস থেকে অমলা দত্ত, নন্দিতা দেবী, সুধীন দত্ত এবং শান্তিদেব ঘোষ (রেকর্ডে সংখ্যা এইচ ১৯১) এই গানের রেকর্ড করেন। ১৯৪৮ (রেকর্ড সংখ্যা এন২৭৮২৩) ও ১৯৮৪ (রেকর্ড সংখ্যা পিএসপিএল ১৫০১) খ্রিষ্টাব্দে বিশিষ্ট রবীন্দ্র সঙ্গীত গায়ক সুচিত্রা মিত্র এই গান দুইবার রেকর্ড করেন।   জনপ্রিয় মাধ্যমে  ২০০৪ খ্রিস্টাব্দে নেতাজি সুভাস চন্দ্র বোস: দ্য ফরগটেন হিরো নামক হিন্দি চলচ্চিত্রে সুরকার এ. আর. রহমান এই গানটির সঙ্গে কিছু হিন্দী কথা মিলিয়ে নতুন করে সুরোরোপ করেন। ২০১২ খ্রিস্টাব্দে কাহানি নামক একটি হিন্দি চলচ্চিত্রে এই গানটি ব্যবহৃত হয়, যেখানে বিশাল-শেখরের সঙ্গীত পরিচালনায় অমিতাভ বচ্চন গানটিতে কণ্ঠ দেন।   তথ্যসূত্র    বহিঃসংযোগ   বিষয়শ্রেণী:বাংলা সাহিত্য বিষয়শ্রেণী:ভারতীয় সাহিত্য বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান বিষয়শ্রেণী:দেশাত্মবোধক গান বিষয়শ্রেণী:বিক্ষোভের গান বিষয়শ্রেণী:ভারতীয় দেশাত্মবোধক গান বিষয়শ্রেণী:রবীন্দ্রনাথ ঠাকুরের কবিতা বিষয়শ্রেণী:রবীন্দ্রসঙ্গীত
মিরাই (মিরাই: সুপার যোদ্ধা নামেও বিপণন করা হয়) হল ২০২৫ সালের ভারতীয় তেলেগু -ভাষা ফ্যান্টাসি অ্যাকশন-অ্যাডভেঞ্চার চলচ্চিত্র, যা কার্তিক গাট্টমনেনি রচিত ও পরিচালনা করেছেন। পিপল মিডিয়া ফ্যাক্টরির অধীনে টিজি বিশ্ব প্রসাদ এবং কৃত্তি প্রসাদ প্রযোজিত এই ছবিতে অভিনয় করেছেন তেজা সাজ, মাঞ্চু মনোজ, রিতিকা নায়ক, শ্রিয়া শরণ, জগপতি বাবু এবং জয়রাম।  ছবিটি ২০২৫ সালের ১২ সেপ্টেম্বর একাধিক ভাষায় প্রেক্ষাগৃহে মুক্তি পাওয়ার কথা রয়েছে।  অভিনয়শিল্পী   তেজা সাজ্জা - দ্য সুপার যোদ্ধা চরিত্রে  মহাবীর লামা চরিত্রে মাঞ্চু মনোজ / কালো তলোয়ার   বিভা চরিত্রে ঋতিকা নায়ক   অম্বিকা চরিত্রে শ্রিয়া শরণ , দ্য সুপার যোধার মা  অঙ্গম বালি চরিত্রে জগপতি বাবু  অগস্ত্য মুনির চরিত্রে জয়রাম  তানজা কেলার   পবন চোপড়া  রাজেন্দ্রনাথ জুটশি  শ্রীরাম রেড্ডি পোলাসনে  কৌশিক মাহাতা  উৎপাদন ছবিটি পরিচালনা, রচনা এবং চিত্রগ্রহণ করেছেন কার্তিক গট্টমনেনি, অতিরিক্ত রচনা করেছেন মণিবাবু করণম। এটি সম্পাদনা করেছেন এ. শ্রীকর প্রসাদ এবং সঙ্গীত পরিচালনা করেছেন গৌর হরি।   উন্নয়ন  ১৮ এপ্রিল ২০২৪ তারিখে শিরোনাম প্রচারের মাধ্যমে মিরাই-এর আনুষ্ঠানিক ঘোষণা করা হয়েছিল।  প্রাথমিকভাবে এটি ১৮ এপ্রিল ২০২৫ তারিখে মুক্তি পাওয়ার পরিকল্পনা করা হয়েছিল কিন্তু তা স্থগিত করা হয়েছিল। ব্যাপক ভিএফএক্স এবং প্যান-ইন্ডিয়া মুক্তির পরিকল্পনার কারণে বাজেট ₹৩০-৪০ কোটি থেকে প্রায় ₹৬০ কোটিতে বৃদ্ধি পেয়েছে বলে জানা গেছে।   চিত্রগ্রহণ  রামোজি ফিল্ম সিটি এবং হায়দ্রাবাদের অন্যান্য স্থানে চিত্রগ্রহণ করা হয়েছিল , এবং ২০২৪ সালের ডিসেম্বরে টকি অংশের রাতের শুটিং শেষ হয়েছিল।  সঙ্গীত "হনু-মান" (২০২৪) এর সাফল্যের পর গৌর হরি এই সাউন্ডট্র্যাকটি রচনা করেছেন । আরমান মালিকের গাওয়া প্রথম একক, "ভাইব উন্ডি" , ২০২৫ সালের জুলাই মাসে প্রকাশিত হয়।  শঙ্কর মহাদেবনের গাওয়া দ্বিতীয় একক, "জৈত্রায়" , ৮ সেপ্টেম্বর ২০২৫ সালে প্রকাশিত হয়।  মার্কেটিং প্রথম লুক পোস্টারটি ১৮ এপ্রিল ২০২৪ তারিখে প্রকাশিত হয়েছিল। ২৮ মে ২০২৫ তারিখে প্রকাশিত একটি টিজারে পৌরাণিক পটভূমি এবং দৃশ্যমান স্কেলের পরিচয় দেওয়া হয়েছিল।  ট্রেলারটি ২৮ আগস্ট ২০২৫ তারিখে প্রকাশিত হয়েছিল।  মুক্তি   নাট্যধর্মী  ছবিটি প্রথমে ১৮ এপ্রিল ২০২৫ তারিখে মুক্তি পাওয়ার কথা ছিল, তবে ছবিটির প্রথম ঝলক দেখানোর সাথে সাথেই এটি ঘোষণা করা হয়েছিল কিন্তু পরবর্তীতে নির্মাণ বিলম্বের কারণে তা বিলম্বিত হয়। ছবিটি ১২ সেপ্টেম্বর ২০২৫ তারিখে বিশ্বব্যাপী প্রেক্ষাগৃহে মুক্তি পাওয়ার কথা রয়েছে, তেলেগু এবং হিন্দি , তামিল , মালায়ালাম , কন্নড় , বাংলা , মারাঠি এবং চীনা ভাষায় ডাব করা সংস্করণে ।   বিতরণ  মিথ্রি মুভি মেকার্স নিজামের বিতরণ স্বত্ব অর্জন করেছে। ধর্মা প্রোডাকশনস উত্তর ভারতের বিতরণ স্বত্ব অর্জন করেছে।  এজিএস এন্টারটেইনমেন্ট এবং হোম্বলে ফিল্মস যথাক্রমে তামিলনাড়ু এবং কর্ণাটকের বিতরণ স্বত্ব অর্জন করেছে, যেখানে শ্রী গোকুলাম মুভিজ কেরালার বিতরণ স্বত্ব অর্জন করেছে।   হোম মিডিয়া  থিয়েটারে প্রচারের পর, মিরাই জিওহটস্টার- এ সম্প্রচারিত হবে বলে আশা করা হচ্ছে ।  তথ্যসূত্র  বহিঃসংযোগ  বিষয়শ্রেণী:ভারতীয় ফ্যান্টাসি অ্যাকশন চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:ভারতীয় সুপারহিরো চলচ্চিত্র বিষয়শ্রেণী:২০২৫-এর অ্যাকশন অ্যাডভেঞ্চার চলচ্চিত্র
সামান্থা রামসডেল  যুক্তরাষ্ট্রের কানেটিকাট অঙ্গরাজ্যের বাসিন্দা সামান্থা রামসডেলের (৩১) মুখের হাঁ সবচেয়ে বড় করে গিনেস বুক অব ওয়ার্ল্ড রেকর্ডসে ২০২১ সালে জুলাই মাসে নাম উঠেছে তার।  পরিচয়  শৈশব থেকেই সামান্থার (৩১) মুখ তুলনামূলক ভাবে বেশ বড় ছিল।  বয়স বাড়ার সঙ্গে-সঙ্গে সামান্থার মুখের হাঁ আরও বড় হয়েছে। বড় মুখের কারণে সামাজিক যোগাযোগমাধ্যমেও ভীষণ জনপ্রিয় এই নারী। মানুষজন অবাক হয়ে তার মুখের দিকে তাকিয়ে থাকেন।  মুখের গঠন  সামান্থার মুখের মাপ আড়াই ইঞ্চি (৬ দশমিক ৫৬ সেন্টিমিটার) এবং আড়াআড়িভাবে মাপা হলে তা আরও বেড়ে চার ইঞ্চি বা ১০ সেন্টিমিটারের বেশি হয়।  পুরস্কার ও সম্মাননা  ভিডিওর মাধ্যমেই বড় মুখের রেকর্ড গড়ার বিষয়টি প্রথম সামান্থার মাথায় আসে। পরে গিনেস কর্তৃপক্ষের কাছে তিনি স্বীকৃতির জন্য আবেদন করেন। পরে গিনেস ওয়ার্ল্ড রেকর্ডস কর্তৃপক্ষ ঘটনাটি যাচাই- বাচাই করে। এরপরই সামান্থার হাতে আনুষ্ঠানিক স্বীকৃতি হিসেবে সনদ তুলে দেয় তারা। বর্তমানে  যুক্তরাষ্ট্রের কিশোর আইজ্যাক জনসন ৪ ইঞ্চি মুখের ফাঁকা নিয়ে গিনেস বিশ্ব রেকর্ডে পুরুষ ক্যাটাগরিতে শীর্ষে আছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গিনেস বিশ্ব রেকর্ড বিষয়শ্রেণী:গিনেস বিশ্ব রেকর্ডধারী যুক্তরাষ্ট্রের অধিবাসী
বড়াল নদী বা বড়াল আপার নদী বাংলাদেশের উত্তর-পশ্চিমাঞ্চলের রাজশাহী জেলা এবং নাটোর জেলার একটি নদী। নদীটির দৈর্ঘ্য ৮৯ কিলোমিটার, গড় প্রস্থ ৬৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড়াল আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৭। এটি পদ্মা নদীর একটি শাখা নদী।  বর্ণনা বড়াল নদীর উৎপত্তি রাজশাহী জেলার চারঘাট থেকে পদ্মা নদীর শাখা নদী হিসেবে। রাজশাহীর চারঘাট থেকে বাঘা, নাটোরের বাগাতিপাড়া, বড়াইগ্রাম, পাবনার চাটমোহর, ভাঙ্গুড়া ও ফরিদপুর উপজেলার মধ্য দিয়ে বাঘাবাড়ী হয়ে এটি  হুড়া সাগরে মিশে নাকালিয়া নামক স্থানে যমুনা নদীতে পড়েছে। এটি রাজশাহী, নাটোর, পাবনা ও সিরাজগঞ্জ চারটি জেলা ও আটটি উপজেলার মধ্যদিয়ে প্রবাহিত হয়েছে। এটি পদ্মা-যমুনার সংযোগকারী নদী ছিল। এছাড়া এই নদী বাংলাদেশের সবচেয়ে বড় জলাভূমি চলনবিলের পানি প্রবাহের প্রধান সংযোগ নদী। নদীটি তুলনবামূলকভাবে ছোট হলেও এটির নাব্যতা ছিল ভালো, ছিল খরস্রোত। ১৯৮৫ খ্রিষ্টাব্দে এর উৎপত্তিস্থলে, চারঘাটে, বন্যা নিয়ন্ত্রণের লক্ষ্যে একটি বাঁধ নির্মাণ করা হয়। এর ফলে বড়ালে জলপ্রবাহ কমে যেতে থাকে; নদীটির মরণ পক্রিয়া শুরু হয়। বড়ালের উৎসস্থল চারঘাটে একটি জলফটক, ৪৬ কিলোমিটার ভাটিতে আটঘড়ি নামক স্থানে আরও একটি জলফটক, বড়াইগ্রাম উপজেলার বনপাড়া এলাকায় তীরদখল, ১২৫ কিলোমিটার ভাটিতে পাবনার চাটমোহর উপজেলায় ৩টি আড়াআড়ি বাঁধ নির্মাণ এবং দহপাড়ায় আরও একটি জলফটক তৈরী করা হয়। জলফটকগলি নষ্ট হয়ে বন্ধ হয়ে গেলে বড়ালে জলপ্রবাহ শূন্যে নেমে আসে; ধীরে ধীরে বড়াল মরে যেতে থাকে এবং এককালের প্রমত্তা বড়াল নদী ক্রমশ: জলহীন কৃশ খালে পরিণত হয়। যোগাযোগের সুবিধার কারণে বড়াল নদীর দুই পাড়ে আড়ানী বাজার, রুসত্মমপুর পশুহাট, পাঁকা বাজার, জামনগর বাজার, বাঁশবাড়িয়া বাজার, তমালতলা বাজার, বাগাতিপাড়া থানা, দয়ারামপুর সেনানিবাসসহ ইত্যাদি গড়ে উঠেছিল। এগুলোর কর্মকাণ্ডেও ভাটা পড়ে।  নদী রক্ষার আন্দোলন  ছবির মতো নদী  বাবুল পাঠান   নদীর পানির রঙ যেমন হয়  পানির সাথে মাটি মিশে একাকার  যে কেউ দেখলেই বলবে হ্যাঁ, এটা পানি  বুড়িগঙ্গার পানির সাথে এর আকাশ পাতাল ফারাক  ঘ্রাণেই মাতোয়ারা একদিকে সুরভি অন্যটিতে অজ্ঞান  নদীর পানি কেমন নগরের মানুষ ভুলতে বসেছে  তাঁদের জন্যই বেঁচে আছে এই ছবির মতো নদী  খুব বেশি দূরে নয় এ নদীর নাম বড়াল নদী  পদ্মার বুক থেকে নতুন শাখায় এর পথ চলা  সর্পিলা নদী কত জেলা উপজেলার হৃদয় ছুঁয়ে  জীবনানন্দের সেই বনলতা সেনের নাটোরের বুক জুড়ে  তারপর মিশে গেছে অনন্ত যৌবনা সুবিশাল যমুনায়।  খরস্রোতা প্রমত্তা বড়ালের হৃদয়ে স্নান করে বাংলা  প্রকৃতির তৃষা মেটাতে নিত্য ডুবে যায় ঘন বরষায়  সে নদীর টুট্টি চেপে ধরে রাঘবের ছায়া চিহ্ন  নদী জল আজ ক্ষীণকায় যৌবন হারায়ে রিক্ত  কেঁদে কেঁদে তবু বয়, চিরন্তন সৌন্দর্য বিলায়ে সিক্ত  মেঘে ঢাকা ঘন কুয়াশা হতে শিশির জমায়  তারপর ধীরেধীরে ছুটে মিঠে জল যমুনার পানে  মৎসরাজীর পাখনায় ভেসে মিশে অনন্ত মোহনায়  নদী মাতৃকা বাংলার যৌবনা ভূমির স্তন-রূপী নদী  ফেনীল নদী খোরাক যোগায় দুইপাড়ে চষে উর্বরা ফসল  সে নদীর বুকে রাক্ষসী থাবা তুলে যে দানব সন্তান  ছবির মতো নদী তার দিকে ছুঁড়ে অশ্রাব্য ধিক্কার...।  স্বরচিত  তারিখ- ২৮/০৭/২৫ খ্রিঃ।   সময়- ০৭:৪০ মিনিট।  বড়াল নদী,  বাগাতিপাড়া, নাটোর।  নদী উদ্ধারের পরিকল্পনা   তথ্যসূত্র   আরও দেখুন  বাংলাদেশের নদীর তালিকা  পদ্মা নদী  যমুনা নদী  মেঘনা নদী   বহিঃসংযোগ   বিষয়শ্রেণী:রাজশাহী জেলার নদী বিষয়শ্রেণী:নাটোর জেলার নদী বিষয়শ্রেণী:বাংলাদেশের নদী
১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা মোহাম্মদ আশরাফুজ্জামান খানhttp://www.prothomalo.com/bangladesh/article/65239/%E0%A6%AC%E0%A7%81%E0%A6%A6%E0%A7%8D%E0%A6%A7%E0%A6%BF%E0%A6%9C%E0%A7%80%E0%A6%AC%E0%A7%80_%E0%A6%B9%E0%A6%A4%E0%A7%8D%E0%A6%AF%E0%A6%BE%E0%A6%B0_%E0%A6%B8%E0%A6%BE%E0%A6%9C%E0%A6%BE_%E0%A6%AB%E0%A6%BE%E0%A6%81%E0%A6%B8%E0%A6%BF ১৯৪৮ সালের ২৮ ফেব্রুয়ারি ফরিদপুরে জন্মগ্রহণ করে। আশরাফুজ্জামান খান ছিল ইসলামী ছাত্র সংঘের কেন্দ্রীয় সদস্য এবং আল বদর বাহিনীর শীর্ষস্থানীয় সদস্য। আশরাফুজ্জামান খান আলবদর বাহিনীর অধিনায়ক হিসেবে দায়িত্ব পালন করেছে।  ৩ নভেম্বর, ২০১৩ সালে আন্তর্জাতিক অপরাধ ট্রাইব্যুনাল, আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।  ১৯৭১ সালের ডিসেম্বর মাসে মুক্তিযুদ্ধ চলাকালে আশরাফুজ্জামান খান এবং তার বাহিনী মিরপুরে মুনীর চৌধুরী, আবুল খায়ের, গিয়াসউদ্দিন আহমদ, রাশিদুল হাসান, ড. ফায়জুল মহি এবং ড. মোহাম্মদ মর্তুজাসহ ঢাকা বিশ্ববিদ্যালয়ের শিক্ষকদের হত্যা করে।  ১৯৭১ সালের শেষ দিকে যুদ্ধাপরাধী আশরাফুজ্জামান খানের বাড়ি থেকে পাওয়া তার ব্যক্তিগত ডায়েরিতে ঢাকা বিশ্ববিদ্যালয়ের ২০ জনের বেশি শিক্ষক ও কর্মচারীর নাম লেখা ছিল। একই সঙ্গে ১৯৭১ সালে হত্যা করা হয়েছে এমন বুদ্ধিজীবী এবং পরবর্তী সময়ে যাদের খুঁজে পাওয়া যায়নি অর্থাৎ গুম করা হয়েছিল তাদের নামও ডায়েরিতে লেখা ছিল।http://www.thebengalitimes.ca/details.php?val=551&pub_no=11&menu_id=2   ১৯৭১ সালে তার এসব কাজের জন্য ১৯৯৭ সালের ২৪ সেপ্টেম্বর আশরাফুজ্জামানের নামে রমনা থানায় মামলা (নং-১১৫/১৯৯৭) করা হয়। দৈনিক প্রথম আলো, ১৪ ডিসেম্বর ২০০৯ , পৃ ১২  স্বাধীনতার পর তিনি পাকিস্তানে চলে যান এবং রেডিও পাকিস্তানে কাজ করেন। পরে তিনি নিউইয়র্কে চলে যান এবং বর্তমানে ইসলামিক সার্কেল অফ নর্থ আমেরিকার (আইসিএনএ) কুইন্স শাখার প্রধান।.   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:রাজাকার বিষয়শ্রেণী:জীবিত ব্যক্তি বিষয়শ্রেণী:লাহোরের ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী
বিচারপতি মোঃ তাফাজ্জাল ইসলাম (জন্ম: ৮ ফেব্রুয়ারি ১৯৪৩) বাংলাদেশের একজন প্রখ্যাত আইনবিদ এবং ১৭-তম প্রধান বিচারপতি।শিগগির ১৮-তম প্রধান বিচারপতি নিয়োগ।   জন্ম ও পারিবারিক পরিচিতি  মোঃ তাফাজ্জাল ইসলাম ১৯৪৩ সালের ৮ ফেব্রুয়ারি তারিখে  কুমিল্লা জেলায় জন্মগ্রহণ করেন। তার পিতার নাম মরহুম মমতাজউদ্দিন আহমেদ ও মায়ের নাম মরহুমা মাজেদা খাতুন।  তার ভাই ব্যবসায়ী ও ঢাকা উত্তর সিটি কর্পোরেশনের দায়িত্বপ্রাপ্ত মেয়র আতিকুল ইসলাম। অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন।   শিক্ষাজীবন  মোঃ তাফাজ্জাল ইসলাম ঢাকা বিশ্ববিদ্যালয় থেকে ইতিহাসে বি. এ. (সম্মান) ও স্নাতকোত্তর ডিগ্রী এবং এলএলবি ডিগ্রি লাভ করেন।   কর্মজীবন  মোঃ তাফাজ্জাল ইসলাম ১৯৬৯ সালে হাইকোর্টে আইনজীবী হিসাবে কাজ শুরু করেন এবং ১৯৯৪ সালের ফেব্রুয়ারিতে হাইকোর্ট বিভাগের বিচারক হিসেবে এবং ২০০৩ সালের আগস্টে আপীল বিভাগে নিয়োগ পান।  ২০০৯ সালের ২২ ডিসেম্বর তারিখে বিচারপতি এম. এম. রুহুল আমিনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৭-তম প্রধান বিচারপতি হিসাবে মোঃ তাফাজ্জাল ইসলামকে নিয়োগ প্রদান করেন এবং তিনি ২০০৯ সালের ২৩ ডিসেম্বর তারিখে প্রধান বিচারপতি হিসাবে শপথ গ্রহণ করেন ও ২০১০ সালের ৭ ফেব্রুয়ারি তারিখে ৬৭ বছর পূর্ণ হওয়ায় অবসর গ্রহণ করেন।কাল অবসরে যাচ্ছেন প্রধান বিচারপতি মো. তাফাজ্জাল ইসলাম।তাফাজ্জাল ইসলাম নতুন প্রধান বিচারপতি।   রচনাবলী    পুরস্কার ও সম্মাননা    আরো দেখুন   বাংলাদেশ সুপ্রীম কোর্ট  প্রধান বিচারপতি  বাংলাদেশের প্রধান বিচারপতি  বাংলাদেশের প্রধান বিচারপতিবৃন্দের তালিকা   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বিচারক বিষয়শ্রেণী:বাংলাদেশের প্রধান বিচারপতি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:সিটি ল' কলেজ, ঢাকার শিক্ষক
যকাওলং জেলা () আফগানিস্তানের বামিয়ান প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ২০১১ সালের আদমশুমারী অনুযায়ী, জেলাটির জনসংখ্যা ছিল প্রায় ৭৬,৮৯৭ জন। এখানে মুলত হাজারা সম্প্রদায়ের লোক বসবাস করে থাকে। রাজধানী শহর হিসেবে যকাওলং (২৭১৪ মিটার উচ্চতায়) অবস্থান করছে, পূর্বে এখানে ৬০,০০০ বাসিন্দাদের বসতবাড়ি ছিল এবং ২০০১ সালে এটি সম্পূর্ণভাবে তালিবান বাহিনী কর্তৃক ধ্বংসপ্রাপ্ত হয়েছিল। এছাড়াও হিউম্যান রাইটস সদস্যরাও তালিবান কর্তৃক সৃশংস গণহত্যার শিকার হয়েছিল।  প্রাদেশিক রাজধানী বামিয়ান শহর এবং যকাওলং জেলার মধ্যবর্তী সড়কটি ২০১২ সালের অক্টোবরে নির্মাণ করা হয়, যার ফলে চার ঘণ্টা দূরত্ব এবং ৮০ মিনিট সময় বেচে যায়।  তথ্যসূত্র  বহিঃসংযোগ  District profile at AIMS  AIMS District Map  বিষয়শ্রেণী:বামিয়ান প্রদেশের জেলা
থিয়াগো রাঙ্গেল চোনেক (, ; জন্ম: ২১ এপ্রিল ১৯৮৬) হচ্ছেন ব্রাজিলে জন্মগ্রহণকারী পোল্যান্ডের একজন পেশাদার ফুটবলার, যিনি ইতালীয় ক্লাব এসপিএএল এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।https://www.goal.com/en-gb/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb  ক্যারিয়ার পরিসংখ্যান আন্তর্জাতিক  পোল্যান্ডসালউপস্থিতিগোল২০১৪২০২০১৫২০২০১৬৬০২০১৭৬০২০১৮১০মোট১৭০  সম্মাননা জোগিয়েলোনিয়া বিয়াওলস্টক  পোলিশ কাপ: ২০১০  পোলিশ সুপারকাপ: ২০১০  তথ্যসূত্র  বহিঃসংযোগ       বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:পোলীয় প্রবাসী ফুটবলার বিষয়শ্রেণী:সেরিয়ে বি-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:মদেনা ফুটবল ক্লাব ২০১৮-এর খেলোয়াড় বিষয়শ্রেণী:কালচো পাদোভার খেলোয়াড় বিষয়শ্রেণী:পালেরমো ফুটবল ক্লাবের খেলোয়াড় বিষয়শ্রেণী:রেজ্জিনা ১৯১৪-এর খেলোয়াড় বিষয়শ্রেণী:এসপিএএল-এর খেলোয়াড় বিষয়শ্রেণী:গ্রুপো দেস্পোর্তিভো ব্রাগান্সার খেলোয়াড় বিষয়শ্রেণী:পোলীয় বংশোদ্ভূত ব্রাজিলীয় ব্যক্তি বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:উনিওনে স্পোর্তিভা আভেল্লিনো ১৯১২-এর খেলোয়াড়
thumb|200px|right|ক্রিস কার্টার, দ্য এক্স-ফাইলস তৈরি করেছিলেন এবং সিরিজের প্লটের সাথে আরও বেশ কয়েকটি পর্ব লিখেছিলেন।  দি এক্স ফাইল্‌স একটি মার্কিন টেলিভিশন সিরিজ। এফবিআই এর এজেন্ট ফক্স মোল্ডার ও ডানা স্কালি, এবং আধিভৌতিক ঘটনাবলীর অনুসন্ধান এই সিরিজের বিষয়বস্তু। ১০ সেপ্টেম্বর, ১৯৯৩ হতে ২০০২ খ্রীষ্টাব্দ পর্যন্ত এটি নিয়মিত ভাবে সম্প্রচারিত হয়।   টীকা    গ্রন্থতালিকা                                      বিষয়শ্রেণী:মার্কিন টেলিভিশন ধারাবাহিক বিষয়শ্রেণী:২০১০-এর দশকের মার্কিন নাট্য টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান